CELEX: 32018D1207(01)
Language: et
Date: 2018-11-30 00:00:00
Title: Komisjoni rakendusotsus, 30. november 2018, mille kohaselt avaldatakse Euroopa Liidu Teatajas taotlus Euroopa Parlamendi ja nõukogu määruse (EL) nr 1151/2012 artiklis 53 osutatud olulise muudatuse heakskiitmiseks järgmise nimetuse tootespetsifikaadis: „Vitellone Bianco dell’Appennino Centrale“ (KGT)

7.12.2018   
               
               
                  ET
               
               
                  Euroopa Liidu Teataja
               
               
                  C 441/20
               
            
         KOMISJONI RAKENDUSOTSUS,
         30. november 2018,
         mille kohaselt avaldatakse Euroopa Liidu Teatajas taotlus Euroopa Parlamendi ja nõukogu määruse (EL) nr 1151/2012 artiklis 53 osutatud olulise muudatuse heakskiitmiseks järgmise nimetuse tootespetsifikaadis: „Vitellone Bianco dell’Appennino Centrale“ (KGT)
         (2018/C 441/08)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 50 lõike 2 punkti a koostoimes artikli 53 lõikega 2,
         ning arvestades järgmist:
         
                     (1)
                  
                  
                     Itaalia esitas taotluse „Vitellone Bianco dell’Appennino Centrale“ (KGT) tootespetsifikaadi olulise muudatuse heakskiitmiseks kooskõlas määruse (EL) nr 1151/2012 artikli 49 lõikega 4.
                  
               
                     (2)
                  
                  
                     Vastavalt määruse (EL) nr 1151/2012 artiklile 50 vaatas komisjon kõnealuse taotluse läbi ja jõudis järeldusele, et see vastab nimetatud määruses sätestatud tingimustele.
                  
               
                     (3)
                  
                  
                     Selleks et võimaldada vastulausete esitamist vastavalt määruse (EL) nr 1151/2012 artiklile 51, tuleb registreeritud nimetuse „Vitellone Bianco dell’Appennino Centrale“ (KGT) tootespetsifikaadi olulise muudatuse heakskiitmise taotlus, nagu on osutatud komisjoni rakendusmääruse (EL) nr 668/2014 (2) artikli 10 lõike 1 esimeses lõigus, koos muudetud koonddokumendi ja viitega tootespetsifikaadi avaldamisele avaldada Euroopa Liidu Teatajas,
                  
               ON TEINUD JÄRGMISE OTSUSE:
         
            Ainus artikkel
            Registreeritud nimetuse „Vitellone Bianco dell’Appennino Centrale“ (KGT) tootespetsifikaadi olulise muudatuse heakskiitmise taotlus, nagu on osutatud rakendusmääruse (EL) nr 668/2014 artikli 10 lõike 1 esimeses lõigus, koos muudetud koonddokumendi ja viitega tootespetsifikaadi avaldamisele on esitatud käesoleva otsuse lisas.
            Vastavalt määruse (EL) nr 1151/2012 artiklile 51 annab käesoleva otsuse avaldamine õiguse esitada vastuväiteid käesoleva artikli esimeses lõigus osutatud muudatuse suhtes kolmekuulise tähtaja jooksul alates käesoleva otsuse avaldamise kuupäevast Euroopa Liidu Teatajas.
         
         
            Brüssel, 30. november 2018
            
               
                  Komisjoni nimel
               
               
                  komisjoni liige
               
               Phil HOGAN
            
         
         
            (1)  ELT L 343, 14.12.2012, lk 1.
         
            (2)  Komisjoni 13. juuni 2014. aasta rakendusmäärus (EL) nr 668/2014, millega kehtestatakse Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) rakenduseeskirjad (ELT L 179, 19.6.2014, lk 36).
      
      
         
            LISA
            KAITSTUD PÄRITOLUNIMETUSE / KAITSTUD GEOGRAAFILISE TÄHISE TOOTESPETSIFIKAADI OLULISE MUUDATUSE HEAKSKIITMISE TAOTLUS
            
               Muudatuse heakskiitmise taotlemine kooskõlas määruse (EL) nr 1151/2012 artikli 53 lõike 2 esimese lõiguga.
            
            
               „Vitellone bianco dell’Appennino centrale“
            
            
               ELi nr: PGI-IT-1552-AM02 – 26.9.2017
            
            
               KPN ( ) KGT ( X )
            
            1.   Taotlejate rühm ja õigustatud huvi
            
            
                        Consorzio di tutela „Vitellone bianco dell’Appennino centrale“
                     
                  
                        Via delle Fascine, 4
                     
                  
                        06132 San Martino in Campo
                     
                  
                        Perugia (PG)
                     
                  
                        ITAALIA
                     
                  
                        info@vitellonebianco.it
                     
                  Ühendusel Consorzio di tutela „Vitellone bianco dell’Appennino centrale“ on õigus esitada muutmistaotlus kooskõlas põllumajandus-, toiduainete- ja metsanduspoliitika ministeeriumi (Ministero delle politiche agricole alimentari e forestali) 14. oktoobri 2013. aasta määruse nr 12511 artikli 13 lõikega 1.
            2.   Liikmesriik või kolmas riik
            
            Itaalia
            3.   Tootespetsifikaadi osad, mida muutmine hõlmab
            
            
                        —
                     
                     
                        ☐
                     
                     
                        Toote nimetus
                     
                  
                        —
                     
                     
                        ☒
                     
                     
                        Toote kirjeldus
                     
                  
                        —
                     
                     
                        ☐
                     
                     
                        Geograafiline piirkond
                     
                  
                        —
                     
                     
                        ☐
                     
                     
                        Päritolutõend
                     
                  
                        —
                     
                     
                        ☒
                     
                     
                        Tootmismeetod
                     
                  
                        —
                     
                     
                        ☐
                     
                     
                        Seos piirkonnaga
                     
                  
                        —
                     
                     
                        ☒
                     
                     
                        Märgistus
                     
                  
                        —
                     
                     
                        ☒
                     
                     
                        Muu: kontrolldokument; pakend; õigusalane ajakohastamine.
                     
                  4.   Muudatus(t)e liik
            
            
                        —
                     
                     
                        ☒
                     
                     
                        Registreeritud KPNi või KGT tootespetsifikaadi muudatus, mis on määruse (EL) nr 1151/2012 artikli 53 lõike 2 kolmanda lõigu kohaselt oluline.
                     
                  
                        —
                     
                     
                        ☐
                     
                     
                        Sellise registreeritud KPNi või KGT tootespetsifikaadi muudatus, mille koonddokumenti (või sellega võrdväärset) ei ole avaldatud ja mida ei käsitleta määruse (EL) nr 1151/2012 artikli 53 lõike 2 kolmanda lõigu kohaselt väikese muudatusena.
                     
                  5.   Muudatus(ed)
            
            
               
                  Toote kirjeldus
               
            
            
               Tootespetsifikaadi artikkel 5.4 ja koonddokumendi punkt 3.2
            
            
                     
                        1.
                     
                     
                        Kvaliteedinäitajad, mis hõlmavad massi vähenemist kuumtöötlemisel (vähem kui 35 %) ja toote kõvadusastet (kuumtöödelduna) (vähem 2,5 kg/cm2), on välja jäetud.
                        See muudatus tuleneb minimaalselt vajalikust ajast analüüside teostamiseks, mis tuleb tingimata teha laboratooriumis. Värske veiseliha, eriti teatud anatoomilised osad, on väga lühikese säilivusajaga toode.
                        Rümbad peavad tapamajast väljuma hiljemalt 2 päeva jooksul pärast loomade tapmist, eeskätt seoses asjaoluga, et tapamajade külmkambrid on ette nähtud rümpade külmutamiseks ja mitte nende säilitamiseks või laagerdamiseks.
                        Praegu saadetakse analüüside vastused välja tähtaja jooksul, mis ületab 7 päeva. See toob kaasa tõsised probleemid toodangu turustamisel ja sertifitseerimisel, kuna toote transportimine tükeldamiseks peab toimuma hiljemalt 48 tundi pärast looma tapmist; see tähtaeg ei vasta seega ajavahemikule, mis on vajalik analüüside tegemiseks. Teine võimalus on liigitada sertifitseeritud tooted ümber tavatoodeteks, mis toob kaasa olulise majandusliku kahju.
                     
                  
               
                  Tootmismeetod
               
            
            
               Tootespetsifikaadi artikkel 4.1
            
            
                     
                        2.
                     
                     
                        Järgmisi lõike:
                        „Loomade sünnist kuni võõrutamiseni on lubatud kasutada järgmisi kasvatussüsteeme: välikarjatamine, vabapidamine, kontrollitud pidamine.
                        Etappidel pärast võõrutamist kuni tapmiseni võib loomapidamiseks kasutada üksnes vabapidamist või kontrollitud pidamist“
                        on muudetud järgmiselt:
                        „Loomade sünnist kuni võõrutamiseni on lubatud kasutada järgmisi kasvatussüsteeme: välikarjatamine, vabapidamine, osaline välikarjatamine.
                        Etappidel pärast võõrutamist kuni tapmiseni võib loomapidamiseks kasutada üksnes vabapidamist, lõaspidamist või osalist välikarjatamist“.
                        Etappide sünnist kuni võõrutamiseni puhul on jäetud välja viide „lõaspidamisele“ vastavalt nõukogu 18. detsembri 2008. aasta direktiivi 2008/119/EÜ, milles sätestatakse vasikate kaitse miinimumnõuded, sätetele.
                        Kogu loomade kasvatusperioodi puhul on lisatud viide „osalisele välikarjatamisele“, millega täpsustatakse loomade pidamisviisi, mis varem hõlmati „vabapidamise“ alla.
                        Osaliselt välikarjamaadel peetavad loomad saavad vabalt liikuda piirkonnas, mis on piiratud selle piiride ületamist takistava füüsilise tõkke abil.
                     
                  
               Kehtiva tootespetsifikaadi artikkel 4.1 – koonddokumendi punkt 3.3
            
            
                     
                        3.
                     
                     
                        Lõiku
                        „Pärast seda söödetakse neid peamiselt rohttaimede ja/või söödaga, mis pärinevad nimetatud geograafilisele piirkonnale omastelt looduslikelt või kultiveeritud rohumaadelt. Lisaks võib kasutada mineraali- ja vitamiinilisanditega liht- või segajõusööta“
                        on muudetud järgmiselt:
                        „Pärast seda söödetakse neid peamiselt rohttaimede ja/või söödaga, mis pärinevad nimetatud geograafilisele piirkonnale omastelt looduslikelt või kultiveeritud rohumaadelt. Lisaks võib kasutada söödalisanditega liht- või segajõusööta“.
                        Mõiste „mineraali- ja vitamiinilisandid“ asendati mõistega „söödalisandid“. See muudatus võimaldab laiendada loomadele antavate söödalisandite nomenklatuuri ka muude söödalisanditega peale mineraali- ja vitamiinilisandite.
                     
                  
               Kehtiva tootespetsifikaadi artikkel 4.2 – koonddokumendi punkt 3.3
            
            
                     
                        4.
                     
                     
                        Lõiku
                        „Nelja kuu jooksul enne tapmist ei või karja sööt hõlmata sileeritud sööta.
                        Loomi on keelatud sööta tööstusharu kõrvalsaadustega:
                        
                                    —
                                 
                                 
                                    värske viljalihaga peedipulp;
                                 
                              
                                    —
                                 
                                 
                                    õlipuu purustatud lõigatud oksad;
                                 
                              
                                    —
                                 
                                 
                                    õlipuu lehed (värsked või kuivatatud);
                                 
                              
                                    —
                                 
                                 
                                    apelsinipulp;
                                 
                              
                                    —
                                 
                                 
                                    kuivatatud tsitrusviljade pulp;
                                 
                              
                                    —
                                 
                                 
                                    kuivatatud apelsinipulp;
                                 
                              
                                    —
                                 
                                 
                                    peenestatud oliivid;
                                 
                              
                                    —
                                 
                                 
                                    oliivikestad;
                                 
                              
                                    —
                                 
                                 
                                    tomatikestad ja -seemned;
                                 
                              
                                    —
                                 
                                 
                                    destilleerimistööstuse jääkproduktid;
                                 
                              
                                    —
                                 
                                 
                                    linnaseidud;
                                 
                              
                                    —
                                 
                                 
                                    õlleraba;
                                 
                              
                                    —
                                 
                                 
                                    raba (värske või kuivatatud)
                                 
                              
                                    —
                                 
                                 
                                    destilleerimisjäägid (värsked või kuivatatud);
                                 
                              
                                    —
                                 
                                 
                                    kliid (töötlemata ja kaubanduslikud);
                                 
                              
                                    —
                                 
                                 
                                    lihajahu;
                                 
                              
                                    —
                                 
                                 
                                    rasvakõrned;
                                 
                              
                                    —
                                 
                                 
                                    kalajahu;
                                 
                              
                                    —
                                 
                                 
                                    veri;
                                 
                              
                                    —
                                 
                                 
                                    loomne rasv;
                                 
                              
                                    —
                                 
                                 
                                    õunte pressimisjäägid;
                                 
                              
                                    —
                                 
                                 
                                    värsked või konserveeritud puuviljad;
                                 
                              
                                    —
                                 
                                 
                                    kondiitritööstuse jäätmed“
                                 
                              on muudetud järgmiselt:
                        „Nelja kuu jooksul enne tapmist ei või karja sööt hõlmata sileeritud sööta.
                        Karja söödaks ei või kasutada järgmisi tööstuslikke kõrvalsaadusi:
                        
                                    —
                                 
                                 
                                    lihajahu;
                                 
                              
                                    —
                                 
                                 
                                    rasvakõrned;
                                 
                              
                                    —
                                 
                                 
                                    kalajahu;
                                 
                              
                                    —
                                 
                                 
                                    veri;
                                 
                              
                                    —
                                 
                                 
                                    loomne rasv;
                                 
                              
                                    —
                                 
                                 
                                    kondiitritööstuse jäätmed.
                                 
                              Järgmisi tööstuslikke kõrvalsaadusi on lubatud kasutada üksnes kontsentreeritud sööda koostisainetena:
                        
                                    —
                                 
                                 
                                    värske viljalihaga peedipulp;
                                 
                              
                                    —
                                 
                                 
                                    õlipuu purustatud lõigatud oksad;
                                 
                              
                                    —
                                 
                                 
                                    õlipuu lehed (värsked või kuivatatud);
                                 
                              
                                    —
                                 
                                 
                                    apelsinipulp;
                                 
                              
                                    —
                                 
                                 
                                    kuivatatud tsitrusviljade pulp;
                                 
                              
                                    —
                                 
                                 
                                    veetustatud apelsinipulp;
                                 
                              
                                    —
                                 
                                 
                                    peenestatud oliivid;
                                 
                              
                                    —
                                 
                                 
                                    oliivikestad;
                                 
                              
                                    —
                                 
                                 
                                    tomatikestad ja -seemned;
                                 
                              
                                    —
                                 
                                 
                                    destilleerimistööstuse jääkproduktid;
                                 
                              
                                    —
                                 
                                 
                                    linnaseidud;
                                 
                              
                                    —
                                 
                                 
                                    õlleraba;
                                 
                              
                                    —
                                 
                                 
                                    värske või veetustatud raba;
                                 
                              
                                    —
                                 
                                 
                                    destilleerimisjäägid (värsked või kuivatatud);
                                 
                              
                                    —
                                 
                                 
                                    kliid (töötlemata ja kaubanduslikud);
                                 
                              
                                    —
                                 
                                 
                                    õunte pressimisjäägid;
                                 
                              
                                    —
                                 
                                 
                                    värsked või konserveeritud puuviljad.“
                                 
                              See muudatus võimaldab kasutada loomasöödas teatud söödakomponente (tööstuslikke kõrvalsaadusi), mille kasutamine varem ei olnud lubatud. Esialgne tootespetsifikaadis toodud keeld kasutada loomasöödaks teatud kõrvalsaadusi oli tingitud vajadusest vältida olukorda, kus selliseid kõrvalsaadusi kasutatakse söödas puhtal kujul, sest see oleks ohustanud loomade tasakaalustatud söödaratsiooni.
                        Kavandatud muudatusega täpsustatakse, et tööstuslikud kõrvalsaadused on lubatud, kui need on üksnes loomasööda komponendid. Need kuivainetest kõrvaltooted, mida loomasööda jaoks kasutatakse, lisanduvad juba tasakaalustatud loomasöödale, mille omadused on selgelt määratletud ja esitatud loomasööda märgisel.
                     
                  
               Kehtiva tootespetsifikaadi artikkel 4.3 – koonddokumendi punkt 3.4
            
            
                     
                        5.
                     
                     
                        Lauset:
                        „Tapmine peab toimuma tootmispiirkonnas asuvates asjakohastes tapamajades;“
                        on muudetud järgmiselt:
                        „Tapmine peab toimuma asjakohastes tapamajades“.
                        Nõue loomade tapmise kohta geograafilises piirkonnas on välja jäetud. See muudatus on seotud vajadusega kasutada keerukamaid ja täiuslikumaid tapamaju, mis asuvad geograafilise piirkonna läheduses ja mis võimaldavad vähendada tapmiseks mõeldud loomade transpordivahemaid, tagades vastavuse loomade heaoluga seotud eeskirjadele, samuti võimaldavad need kasutada tapamaju, mis vastavad teatud religioossete tavadega seotud nõudmistele.
                        Koonddokumendi punkti 3.4 on muudetud nii, et välja on jäetud viide loomade tapmise etapile.
                     
                  
               Tootespetsifikaadi artikkel 5.3
            
            
                     
                        1.
                     
                     
                        Järgmist lauset:
                        „Võttes arvesse asjaolu, et isasloomade rümpades ladestub vähemal määral rasva, sealhulgas lihaskoevahelist rasva, kui emasloomade rümpades, peab nende rümpade konsistentsi pehmuse suurendamiseks esimeste rümbaveerandite laagerdumine kestma vähemalt 4 päeva ja tagumiste rümbaveerandite laagerdumine vähemalt 10 päeva“
                        on muudetud järgmiselt:
                        „Võttes arvesse asjaolu, et isasloomade rümpades ladestub vähemal määral rasva, sealhulgas lihaskoevahelist rasva, kui emasloomade rümpades, peab isasloomade rümpade konsistentsi pehmuse suurendamiseks kõikide tükkide laagerdumine kestma vähemalt 4 päeva, välja arvatud puusatüki (romsteek), pähkeltüki, kubemetüki ja ristluutüki puhul, mille laagerdumine peab kestma vähemalt 10 päeva“.
                        Täpsustatud on, et ainult puusatüki (romsteek), pähkeltüki, kubemetüki ja ristluutüki laagerdumine peab kestma vähemalt 10 päeva, teiste tükkide laagerdumine peab kestma vähemalt 4 päeva.
                        See muudatus on vajalik, kuna rümba tagumise poole tükkide füüsikalised omadused on erinevad ning neid ei saa kasutada ülejäänud tükkidega samalaadselt. Nende tükkide omaduste tõttu kasutatakse osa neist eelistatult hakkliha tootmiseks, mille puhul on sanitaarnõuete tõttu nähtud ette lühem laagerdumisaeg kui praeguses tootespetsifikaadis sätestatud laagerdumisaeg.
                        Pikem laagerdumisaeg on vajalik teatud kindlate suuremate lihatükkide puhul, milles on vähem sidekude ja mille puhul kasutatakse üldiselt lühemat küpsetusaega, nagu puusatükk (romsteek), pähkeltükk, kubemetükk ja ristluutükk, mille puhul minimaalne laagerdumisaeg on toote kvaliteedi jaoks määrava tähtsusega.
                     
                  
               
                  Märgistus
               
            
            
               Kehtiva tootespetsifikaadi artikkel 6.3 – koonddokumendi punkt 3.6.
            
            
                     
                        2.
                     
                     
                        Järgmisi punkte:
                        
                                    „—
                                 
                                 
                                    märge „Indicazione Geografica Protetta“ (kaitstud geograafiline tähis) ja/või kehtivate õigusaktidega ettenähtud Euroopa Liidu logo (on lubatud kasutada lühendit „IGP“);
                                 
                              
                                    —
                                 
                                 
                                    looma tõug;“
                                 
                              on muudetud järgmiselt:
                        
                                    „—
                                 
                                 
                                    kehtivate õigusaktidega ettenähtud Euroopa Liidu logo. Samuti on võimalik kasutada märget „Indicazione Geografica Protetta“ (kaitstud geograafiline tähis) ja/või lühendit „IGP“.
                                 
                              
                                    —
                                 
                                 
                                    looma tõug, välja arvatud erinevatest tõugudest koosnevate partiide puhul“.
                                 
                              Euroopa Liidu logo kasutamine märgisel muudetakse kohustuslikuks.
                        Lisatud on säte, mille kohaselt tuleb märgisel näidata looma tõug üksnes juhul, kui kogu partii hõlmab samast tõust pärinevaid loomi. Selle muudatuse puhul on võetud arvesse märgise mõnikord piiratud mõõtmeid ja suhtelist ruumipuudust, mis muudab teatud juhul kahe või kolme tõu esitamise märgisel keeruliseks.
                     
                  
                     
                        3.
                     
                     
                        Järgmine lause jäetakse välja:
                        
                                    „—
                                 
                                 
                                    Keelatud on lisada märkeid, mis ei ole sõnaselgelt ette nähtud“.
                                 
                              Välja on jäetud keeld lisada märgisele märkeid, mis ei ole sõnaselgelt ette nähtud. Selle muudatusega luuakse võimalus esitada märgisel lisateavet, nagu veiste söödaga seotud eritingimused (näiteks „ei ole lisatud loomseid rasvu“, „ei sisalda GMOsid“ jne) või teavet ettevõtte sertifitseerimissüsteemide kohta.
                     
                  
               
                  Muu
               
            
            
               Kehtiva tootespetsifikaadi artikkel 6.2 – koonddokumendi punkt 3.6.
            
            
                     
                        4.
                     
                     
                        Kontrolldokumendis esitatud teabe hulka on lisatud mõiste „tõug“.
                        Selle muudatusega täiendatakse kontrolldokumendis esitatud teabe loetelu, mis võimaldab kontrollida nimetusele vastavuse tingimusi. Selle muudatuse eesmärk on tagada, et looma tõuga seotud teave on kinnitatud.
                        Ajakohastatud on koonddokumendi vastavat osa.
                     
                  
               
                  Pakendamine
               
            
            
               Kehtiva tootespetsifikaadi artikkel 6.4 – koonddokumendi punkt 3.5.
            
            
                     
                        5.
                     
                     
                        Lauset:
                        „Nii värske kui ka sügavkülmutatud tükeldatud liha peab olema eelpakendatud või pakendatud vaakum- või gaaspakendisse“
                        on muudetud järgmiselt:
                        „Nii turustatav värske kui ka sügavkülmutatud tükeldatud liha peab olema pakendatud ühel järgmistest viisidest: eelpakendatud müügipakendisse, eelpakendatud, pakendatud vaakum- või gaasikeskkonda“.
                        See muudatus võimaldab müüa neid tooteid müügikohas pakendatuna; selliselt pakendatud toodete müük on tavapärane, eriti hulgimüügi korral.
                        Koonddokumendi vastavat punkti ajakohastati.
                     
                  
                     
                        6.
                     
                     
                        Järgmist lauset:
                        „Pakendamine võib toimuda üksnes selleks loa saanud lihalõikusettevõtetes pädeva asutuse järelevalve all, kes annab loa kaitstud geograafilise tähise logo paigaldamiseks eri pakenditele“
                        on muudetud järgmiselt:
                        „Pakendamine võib toimuda üksnes selleks loa saanud lihakauplustes ja lihalõikusettevõtetes pädeva asutuse järelevalve all, kes annab loa kaitstud geograafilise tähise logo paigaldamiseks eri pakenditele“.
                        Eelmist muudatust arvesse võttes on kohane lisada lihakauplused müügipakendisse pakendamise õigusega üksuste hulka.
                        Koonddokumendi asjakohast punkti ajakohastati.
                     
                  
               
                  Õigusalane ajakohastamine.
               
            
            
                     
                        7.
                     
                     
                        Viiteid määrusele (EÜ) nr 510/2006 tootespetsifikaadi artiklites 1 ja 7 ajakohastati kehtivate õigusaktide alusel.
                     
                  KOONDDOKUMENT
            
               „Vitellone bianco dell’Appennino centrale“
            
            
               ELi nr: PGI-IT-1552-AM02 – 26.9.2017
            
            
               KPN ( ) KGT ( X )
            
            1.   Nimetus(ed)
            
            „Vitellone bianco dell’Appennino centrale“
            2.   Liikmesriik või kolmas riik
            
            Itaalia
            3.   Põllumajandustoote või toidu kirjeldus
            
            3.1.   Toote liik
            
            Klass 1.1. Värske liha (ja rups)
            3.2.   Punktis 1 esitatud nimetusele vastava toote kirjeldus
            
            Vasikaliha „Vitellone Bianco dell’Appennino Centrale“ saadakse 12–24 kuu vanustelt puhast Chianina, Marchigiana ja Romagnola tõugu isas- ja emasloomadelt, kes on sündinud ja kasvanud tootmispiirkonnas.
            Loomad peavad pärinema valitud karjadest ja nad tuleb kanda nõuetekohaselt riiklikku tõuraamatusse kuuluvasse noorloomade registrisse, et tõendada tõupuhtust, sest geneetiline tegur on liha füüsikaliste ja organoleptiliste omaduste kindlaksmääramise seisukohast oluline.
            Rümba lihaosade värvus ei tohi olla ebanormaalne (lillakaspunane või mustjas). Nähtav rasv ei tohi olla määrdunudkollast värvi ning soonestik ei tohi olla tumekollane.
            Liha „Vitellone Bianco dell’Appennino Centrale“ keskmised kvaliteedinäitajad on järgmised:
            
                        —
                     
                     
                        pH 5,2–5,8
                     
                  
                        —
                     
                     
                        eetriekstrakt (kogumassist) vähem kui 3 %
                     
                  
                        —
                     
                     
                        tuhk (kogumassist) vähem kui 2 %
                     
                  
                        —
                     
                     
                        valgud (kogumassist) rohkem kui 20 %
                     
                  
                        —
                     
                     
                        kolesterool | vähem kui 50 mg/100 g
                     
                  
                        —
                     
                     
                        küllastumata ja küllastunud rasvhapete suhe üle 1,0
                     
                  
                        —
                     
                     
                        massi vähenemine külmas vähem kui 3 %
                     
                  
                        —
                     
                     
                        kõvadusaste (toorena) vähem kui 3,5 kg/cm2
                        
                     
                  
                        —
                     
                     
                        värvus (päevavalguses 2667 K) — L rohkem kui 30
                     
                  
                        —
                     
                     
                        C rohkem kui 20
                     
                  
                        —
                     
                     
                        H vahemikus 25–45
                     
                  3.3.   Sööt (üksnes loomse päritoluga toodete puhul) ja tooraine (üksnes töödeldud toodete puhul)
            
            Apenniinide „valget“ tõugu vasikaid söödetakse kuni võõrutamiseni emapiimaga. Pärast seda söödetakse neid peamiselt rohttaimede ja/või söödaga, mis pärinevad nimetatud geograafilisele piirkonnale omastelt looduslikelt või kultiveeritud rohumaadelt. Lisaks võib kasutada söödalisanditega liht- või segajõusööta.
            Söödakogus arvutatakse nii, et oleks tagatud kõrge või keskmiselt kõrge toitainesisaldus, kusjuures maksimumväärtused on isasloomade jaoks 0,8 söödaühikut/kuivaine kg kohta ja emasloomade jaoks 0,7 söödaühikut/kuivaine kg kohta.
            Järgmisi tööstuslikke kõrvalsaadusi on lubatud kasutada üksnes kontsentreeritud sööda koostisainetena:
            
                        —
                     
                     
                        värske viljalihaga peedipulp;
                     
                  
                        —
                     
                     
                        õlipuu purustatud lõigatud oksad;
                     
                  
                        —
                     
                     
                        õlipuu lehed (värsked või kuivatatud);
                     
                  
                        —
                     
                     
                        apelsinipulp;
                     
                  
                        —
                     
                     
                        kuivatatud tsitrusviljade pulp;
                     
                  
                        —
                     
                     
                        veetustatud apelsinipulp;
                     
                  
                        —
                     
                     
                        peenestatud oliivid;
                     
                  
                        —
                     
                     
                        oliivikestad;
                     
                  
                        —
                     
                     
                        tomatikestad ja -seemned;
                     
                  
                        —
                     
                     
                        destilleerimistööstuse jääkproduktid;
                     
                  
                        —
                     
                     
                        linnaseidud;
                     
                  
                        —
                     
                     
                        õlleraba;
                     
                  
                        —
                     
                     
                        värske või veetustatud raba;
                     
                  
                        —
                     
                     
                        destilleerimisjäägid (värsked või kuivatatud);
                     
                  
                        —
                     
                     
                        kliid (töötlemata ja kaubanduslikud);
                     
                  
                        —
                     
                     
                        õunte pressimisjäägid;
                     
                  
                        —
                     
                     
                        värsked või konserveeritud puuviljad.
                     
                  3.4.   Tootmise erietapid, mis peavad toimuma määratletud geograafilises piirkonnas
            
            Tootmise erietapid, mis peavad toimuma geograafilises piirkonnas, on sünd, kasvatamine, sealhulgas võõrutus- ja nuumamisperiood.
            3.5.   Sellise toote viilutamise, riivimise, pakendamise jm erieeskirjad, millele registreeritud nimetus viitab
            
            Nii turustatav värske kui ka sügavkülmutatud tükeldatud liha peab olema pakendatud ühel järgmistest viisidest: eelpakendatud müügipakendisse, eelpakendatud, pakendatud vaakum- või gaasikeskkonda.
            Pakendamine võib toimuda üksnes selleks loa saanud lihakauplustes ja lihalõikusettevõtetes pädeva asutuse järelevalve all, kes annab loa kaitstud geograafilise tähise logo paigaldamiseks eri pakenditele.
            3.6.   Sellise toote märgistamise erieeskirjad, millele registreeritud nimetus viitab
            
            Liha „Vitellone bianco dell’Appennino Centrale“ tuleb turustada erimärgisega, millel on sõnad „Vitellone Bianco dell’Appennino Centrale“ IGP.
            Märgistamise teeb tapamajas kontrolliasutus.
            Märgisel peavad lisaks kohustuslikule teabele olema järgmised andmed:
            
                        1.
                     
                     
                        viitenumber või jälgitavuse kood;
                     
                  
                        2.
                     
                     
                        nimetus „Vitellone bianco dell’Appennino centrale“ ja/või logo;
                     
                  
                        3.
                     
                     
                        kehtivate õigusaktidega ettenähtud Euroopa Liidu logo. Samuti on võimalik kasutada märget „Indicazione Geografica Protetta“ (kaitstud geograafiline tähis) ja/või lühendit „IGP“;
                     
                  
                        4.
                     
                     
                        looma tõug, välja arvatud erinevatest tõugudest koosnevate partiide puhul.
                     
                  Märgisel võib esitada ka muid andmeid, mis on ette nähtud elektroonilise kontrolldokumendiga, mis on vajalik vastavusnõuete täitmise kontrollimiseks ja sisaldab järgmist teavet: looma identifitseerimisnumber (registrinumber); põllumajandusettevõte, kus loom on sündinud; põllumajandusettevõte, kus looma on kasvatatud ja/või nuumatud; looma liikumine; sünnikuupäev; tõug; sugu; tapapäev ja tapmise järjekorranumber; loomakategooria; rümba ja ettenähtud jaotustüki mass; rümba liha- ja rasvasisaldus EÜ liigituse kohaselt; tapmise sooritanud tapamaja nimi ja asukoht; rümba tükeldanud lihalõikusettevõte nimi ja asukoht; vastuvõetud toote liik (rümp, poolrümp, kuuendik, neljandik, üksikud jaotustükid või mitmesugused jaotustükid); vastuvõtja nimi ja asukoht: tapamaja, lihalõikusettevõte, turustaja; sertifitseerimise eest vastutava ametniku nimi.
            4.   Geograafilise piirkonna täpne määratlus
            
            Kaitstud geograafilise tähisega liha „Vitellone bianco dell’Appennino centrale“ geograafiline tootmispiirkond hõlmab Kesk-Itaalias piki Apenniini mäestikku paiknevaid provintse ja kommuune.
            Täpsemalt koosneb tootmispiirkond järgmistest praegustest provintsidest: Bologna, Ravenna, Forlì-Cesena, Rimini, Ancona, Ascoli Piceno, Fermo, Macerata, Pesaro-Urbino, Teramo, Pescara, Chieti, L’Aquila, Campobasso, Isernia, Benevento, Avellino, Frosinone, Rieti, Viterbo, Terni, Perugia, Grosseto, Siena, Arezzo, Firenze, Prato, Livorno, Pisa, Pistoia, Roma (üksnes järgmised kommuunid: Arcinazzo Romano, Camerata Nuova, Cervara di Roma, Jenne, Mazzano Romano, Ponzano Romano, Sant’Oreste, Subiaco, Vallepietra, Vallinfreda, Vivaro Romano), Latina (üksnes järgmised kommuunid: Campodimele, Castelforte, Fondi, Formia, Itri, Lenola, Minturno, Monte San Biagio, Prossedi, Roccasecca dei Volsci, Santi Cosma e Damiano, Sonnino, Spigno Saturnia) ja Caserta (üksnes järgmised kommuunid: Ailano, Alife, Alvignano, Baia e Latina, Bellona, Caianello, Caiazzo, Calvi Risorta, Camigliano, Capriati a Volturno, Castel Campagnano, Castel di Sasso, Castello del Matese, Ciorlano, Conca della Campania, Dragoni, Fontegreca, Formicola, Francolise, Gallo Matese, Galluccio, Giano Vetusto, Gioia Sannitica, Letino, Liberi, Marzano Appio, Mignano Monte Lungo, Pastorano, Piana di Monte Verna, Piedimonte Matese, Pietramelara, Pietravairano, Pignataro Maggiore, Pontelatone, Prata Sannita, Pratella, Presenzano, Raviscanina, Riardo, Rocca D’Evandro, Roccaromana, Rocchetta e Croce, Ruviano, San Gregorio Matese, San Pietro Infine, San Potito Sannitico, Sant’Angelo d’Alife, Sparanise, Teano, Tora e Piccilli, Vairano Patenora, Valle Agricola, Vitulazio).
            5.   Seos geograafilise piirkonnaga
            
            Apenniini mäestik moodustab ilmastiku, temperatuurikõikumiste ja sademete koguhulga poolest väga erilise ökosüsteemi. Sellised keskkonnatingimused, mis on seotud nii pinnase morfoloogia kui ka eripärase paigutusega, tingivad karjamaadel mitmekülgse ja väga iseloomuliku taimestiku kujunemise. Karjamaade omapära on seotud taimestikus sisalduvate põhielementidega, nagu pigmendid ja eripärased lõhnaühendid.
            Piirkonnale iseloomulik maastik on künklik ja mägine. Madalamatel kõrgustel on valdavalt metsad, mis lähevad üle rohumaadeks Apenniinide veelahkmealal, kus maa on jagatud paljudeks väikesteks lappideks, mida kasutatakse mitmesugustele eesmärkidel: viljelusmaa, metsatukad ja karjamaa.
            Piirkonnas valitsevad Apenniinide ja Vahemere ilmastikuolud, mida iseloomustavad aastane sademete hulk keskmiselt 1 200 mm (erandlikel aastatel kuni 2 000 mm) ja aasta keskmised temperatuurid, mis ulatuvad 0 °C-st talvel kuni 24 °C-ni suvel, kusjuures miinimumtemperatuurid võivad langeda –10 °C-ni ja maksimumtemperatuurid ületada 30 °C.
            Valgusisaldus ning küllastumata ja küllastunud rasvhapete suhe on olulised tegurid liha „Vitellone Bianco dell’Appennino Centrale“ kvaliteediomaduste hindamisel.
            Nimetatud vasikaliha, sealhulgas müügipunktis tükeldatud liha pind ei tumene kiiresti, mis omakorda vähendab märkimisväärselt töötlemisetapi kadusid.
            Määratletud geograafilise piirkonna ja toote seos põhineb genofondi, loomakasvatustavade ja ilmastikutingimuste koostoimel.
            Loomakasvatusmeetodid põhinevad peamiselt loomade traditsioonilisel lõaspidamisel ja poolvabal pidamisel nuumamisetapis. Kasvamis- ja nuumamisetapis kasutatav sööt on toodetud põhiliselt samas põllumajandusettevõttes. Enamik põllumajandusettevõtetest kasutab nn kinnise tsükli süsteemi, mille kohaselt laudas sugulehmadest sündinud vasikaid nuumatakse laudas kuni tapakaalu saavutamiseni.
            Toote kõige tähtsamad omadused määratleb eelkõige asjaolu, et loomad on kolme kohalikku lihalooma tõugu, keda on traditsioonilisi, juurdunud meetodeid kasutades sajandite vältel määratletud piirkonnas kasvatatud.
            Liha mõjutavad dünaamiliselt keskkonnategurid, mis määravad ära selle eripära peale organoleptiliste omaduste ka lihasmassi, sidekoe osakaalu ja rasvasisalduse seisukohast. Kuna loomad elavad peamiselt vabades tingimustes, on nende bioloogiline elutsükkel tihedasti seotud ümbritseva geograafilise keskkonnaga.
            
               Viide tootespetsifikaadi avaldamisele
            
            (viitemääruse artikli 6 lõike 1 teine lõik)
            Taotluse esitanud asutus on algatanud riikliku vastuväite esitamise menetluse, avaldades kaitstud geograafilise tähise „Vitellone bianco dell’Appennino centrale“ tunnustamise ettepaneku 8. juuni 2017. aasta Itaalia Vabariigi Teatajas nr 131.
            Tootespetsifikaadi terviktekst on kättesaadav järgmisel veebisaidil:
            http://www.politicheagricole.it/flex/cm/pages/ServeBLOB.php/L/IT/IDPagina/3335
            või
            otse põllumajandus-, toiduaine- ja metsanduspoliitika ministeeriumi kodulehel (www.politicheagricole.it), klõpsates „Qualità“ (ekraanil ülal), seejärel „Prodotti DOP, IGP e STG“ („KPNi, KGT või GTE tooted“; ekraanil vasakus ääres) ja lõpuks „Disciplinari di Produzione all’esame dell’UE“ („ELile hindamiseks esitatud tootespetsifikaadid“).